Mushaga Bakenga. Mushagalusa Bakenga Joar Namugunga (; 1992-yil 8-avgustda tugʻilgan) — norvegiyalik professional futbolchi, Tokushima Vortis jamoasida hujumchi sifatida oʻynaydi. Faoliyati. Bakenga 13 yoshidan boshlab bir mavsumda oʻrtacha 50 tadan koʻproq gol urgan. Faoliyatini SK Nationalkameratene jamoasida boshlagan va 2007-yilning fevralida Rosenborg BKga qoʻshilgan. 2009-yildan boshlab „Rusenborg“ ning katta jamoasi bilan haftasiga ikki marta mashgʻulot oʻtkazdi. Hali 17 yosh boʻla turib Norvegiya U19 terma jamoasida ham oʻynagan. Kattalar tarkibidagi birinchi oʻyini 2009-yilning avgustida Bodø/Glimt klubiga qarshi boʻlgan. Tippeligaendagi debyuti 2009-yilning 23-sentyabrida Tromsoga qarshi oʻyinda boʻlgan. 2010-yilda Bakenga jarohatlar tufalyli „Rusenborg“ tarkibida kam oʻyin oʻtkazdi. 2011-yil boshida Tippeligaenda asosiy tarkibda joy oldi. Mush 2011-yilda 12 ta gol urdi. 2012-yil yanvar oyida Hannover 96 Bakenga uchun 10 million NOK (± 1,3 million yevro) taklif qildi, ammo Rosenborg bu taklifni rad etdi. Yanvar oyida keyinroq Rozenborg Bakenga uchun yana bir taklif oldi, bu safar Club Brugge KV dan 2,6 million yevroga. Rosenborg qabul qildi va Bakenga 28-yanvar kuni besh yarim yillik shartnoma imzoladi. „Brugge“ safidagi debyutida, 2012-yilning 5-fevralida „Beerschot“ga qarshi oʻyinda (5:1) gol urdi. Bakenga 2013-yil Belgiya kubogi finalida oʻynagan, Serkl „Genk“ga qarshi oʻyinda 2:0 hisobida magʻlub boʻlgan. 2014-yilning 8-iyulida Germaniyaning Eintracht Braunschweig klubiga bir yillik ijara shartnoma asosida oʻtdi. 2015-yil 18-martda Bakenga „Eintracht Braunschweig“ bilan ijara shartnomasini qisqartirdi va Norvegiya chempioni Molde FK bilan bir yillik ijara shartnomasini imzoladi. 2016-yil iyul oyida Bakenga Rozenborgga qaytdi. Xalqaro faoliyati. Bakenga Norvegiyani 15 yoshgacha boʻlgan terma jamoadan 21 yoshgacha boʻlgan terma jamoagacha himoya qilgan. 2011-yilning aprel oyida Moldova U19 termasiga qarshi oʻyinda 19 yoshgacha boʻlganlar safida xet-trik qayd etgan. Oʻsha yili 21 yoshgacha boʻlganlar jamoasida debyut qildi. Lekin Norvegiya terma jamoasining 2013-yilgi UEFA U-21 futbol boʻyicha Yevropa chempionatiga kiritilmadi Yutuqlari. Rozenborg Cercle Brugge Shaxsiy hayoti. Ota-onasi Kongo Demokratik Respublikasidan. Shifokor Denis Mukwegening jiyani.